תקנות הכשרות המשפטית והאפוטרופסות (קבלת החלטות נתמכת)

{{ח:התחלה}}
{{ח:כותרת|תקנות הכשרות המשפטית והאפוטרופסות (קבלת החלטות נתמכת), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 2374|תקנות הכשרות המשפטית והאפוטרופסות (קבלת החלטות נתמכת)|https://olaw.org.il/takanot/takanot-11262.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הכשרות המשפטית והאפוטרופסות#סעיף 67ב|סעיף 67ב}} {{ח:חיצוני|חוק הכשרות המשפטית והאפוטרופסות#סעיף 83|וסעיף 83}} {{ח:חיצוני|חוק הכשרות המשפטית והאפוטרופסות|לחוק הכשרות המשפטית והאפוטרופסות, התשכ״ב–1962}} (להלן – החוק), בהסכמת שר הרווחה והביטחון החברתי ושר האוצר, בהתייעצות עם שר הבריאות ובאישור ועדת החוקה חוק ומשפט של הכנסת, ובתוקף סמכותי לפי {{ח:חיצוני|חוק בית המשפט לענייני משפחה#סעיף 26|סעיף 26(א)}} {{ח:חיצוני|חוק בית המשפט לענייני משפחה|לחוק בית המשפט לענייני משפחה, התשנ״ה–1995}}, אני מתקין תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: תומך בקבלת החלטות לפי מינוי}}

{{ח:פנימי|פרק ג|פרק ג׳: תפקידיו של תומך וחיוביו}}

{{ח:פנימי|פרק ד|פרק ד׳: הליך מינוי תומך בקבלת החלטות}}

{{ח:פנימי|פרק ה|פרק ה׳: כללי}}

{{ח:פנימי|תוספת|תוספת}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית המשפט“ – בית המשפט המוסמך לפי {{ח:פנימי|סעיף 22|תקנה 22}};
{{ח:ת|סוג=הגדרה}} ”חוק השליחות“ – {{ח:חיצוני|חוק השליחות|חוק השליחות, התשכ״ה–1965}};
{{ח:ת|סוג=הגדרה}} ”ייפוי כוח מתמשך“ – כמשמעותו {{ח:חיצוני|חוק הכשרות המשפטית והאפוטרופסות#סעיף 32ב|בסעיף 32ב לחוק}};
{{ח:ת|סוג=הגדרה}} ”מקבל החלטות“ – אדם שמונה לו תומך בקבלת החלטות לפי {{ח:חיצוני|חוק הכשרות המשפטית והאפוטרופסות#סעיף 67ב|סעיף 67ב לחוק}};
{{ח:ת|סוג=הגדרה}} ”מרשם“ – מרשם של תומכים מתנדבים ושל תומכים מקצועיים לפי {{ח:פנימי|סעיף 8|תקנה 8}};
{{ח:ת|סוג=הגדרה}} ”פגישה“ – לרבות פגישה בהיוועדות חזותית או שיחה טלפונית;
{{ח:ת|סוג=הגדרה}} ”פגישת מידע מקדימה“ – פגישה כאמור {{ח:פנימי|סעיף 17|בתקנה 17}};
{{ח:ת|סוג=הגדרה}} ”צו“ – צו מינוי לפי {{ח:פנימי|סעיף 23|תקנה 23}};
{{ח:ת|סוג=הגדרה}} ”קרוב“ – כהגדרתו {{ח:חיצוני|חוק הכשרות המשפטית והאפוטרופסות#סעיף 80|בסעיף 80 לחוק}};
{{ח:ת|סוג=הגדרה}} ”תומך“ – תומך בקבלת החלטות לפי {{ח:חיצוני|חוק הכשרות המשפטית והאפוטרופסות#סעיף 67ב|סעיף 67ב לחוק}};
{{ח:ת|סוג=הגדרה}} ”תומך קרוב“ – תומך שמונה לפי {{ח:פנימי|סעיף 2|תקנה 2}} למי שהוא קרובו או שיש ביניהם קרבה אישית מתמשכת;
{{ח:ת|סוג=הגדרה}} ”תומך מקצועי“ – תומך שמונה לפי {{ח:פנימי|סעיף 2|תקנות 2}} {{ח:פנימי|סעיף 3|ו־3(א)(2)}} שאינו תומך קרוב או תומך מתנדב;
{{ח:ת|סוג=הגדרה}} ”תומך מתנדב“ – תומך שמונה לפי {{ח:פנימי|סעיף 2|תקנות 2}} {{ח:פנימי|סעיף 3|ו־3(א)(1) או (2)}} שאינו תומך קרוב ואינו מקבל שכר בעד תפקידו כתומך.

{{ח:קטע2|פרק ב|פרק ב׳: תומך בקבלת החלטות לפי מינוי}}

{{ח:סעיף|2|תנאים למינוי תומך}}
{{ח:ת}} בית המשפט רשאי, בצו, למנות לתומך יחיד שמתקיימים לגביו כל אלה:
{{ח:תת|(1)}} לא מונה לו אפוטרופוס ולא נכנס לתוקף ייפוי כוח מתמשך שעליו חתם, ולעניין תומך קרוב – שלא מונה לו אפוטרופוס ולא נכנס לתוקף ייפוי כוח מתמשך שעליו חתם באותם עניינים שלגביהם מבוקש למנותו לתומך;
{{ח:תת|(2)}} הוא אינו מצוי בניגוד עניינים או ביחסי תלות עם מקבל ההחלטות, שעשויים לדעת בית המשפט לפגוע פגיעה של ממש במתן התמיכה.

{{ח:סעיף|3|תומך מתנדב ותומך מקצועי}}
{{ח:תת|(א)}} בלי לגרוע מן האמור {{ח:פנימי|סעיף 2|בתקנה 2}} –
{{ח:תתת|(1)}} רשאי להתמנות לתומך מתנדב יחיד שמתקיימים לגביו התנאים המפורטים להלן:
{{ח:תתתת|(א)}} הוא עבר הכשרה מקצועית לפי {{ח:פנימי|סעיף 5|תקנה 5}}, והתחייב לעבור הכשרה מעשית כמפורט {{ח:פנימי|סעיף 7|בתקנה 7}};
{{ח:תתתת|(ב)}} הוא לא הורשע בעבירה שמפאת מהותה, חומרתה או נסיבותיה אין הוא ראוי לשמש כתומך;
{{ח:תתתת|(ג)}} הוא ישמש כתומך לחמישה מקבלי החלטות במקביל לכל היותר גם לאחר המינוי, ואם הוא בעל הכשרה מקצועית לפי הוראות {{ח:פנימי|סעיף 6|תקנה 6}} – לעשרים מקבלי החלטות במקביל לכל היותר;
{{ח:תתת|(2)}} רשאי להתמנות לתומך מקצועי יחיד שמתקיימים לגביו כל אלה:
{{ח:תתתת|(א)}} הוא בעל הכשרה מקצועית לפי הוראות {{ח:פנימי|סעיף 6|תקנה 6}}, והתחייב לעבור הכשרה מעשית כמפורט {{ח:פנימי|סעיף 7|בתקנה 7}};
{{ח:תתתת|(ב)}} הוא בעל ניסיון מקצועי או מעשי בעבודה עם אנשים עם מוגבלות או אזרחים ותיקים של שלוש שנים לפחות;
{{ח:תתתת|(ג)}} הוא לא הורשע בעבירה שמפאת מהותה, חומרתה או נסיבותיה אין הוא ראוי לשמש לתומך;
{{ח:תתתת|(ד)}} הוא ישמש כתומך מקצועי לעשרים מקבלי החלטות במקביל לכל היותר גם לאחר המינוי.
{{ח:תת|(ב)}} על אף האמור בסעיף קטן (א), רשאי בית המשפט למנות תומך מתנדב שאינו עומד בתנאים האמורים בפסקאות משנה 1(א) או (ג) או תומך מקצועי שאינו עומד בתנאים האמורים בפסקאות משנה 2(א), (ב) או (ד), מטעמים מיוחדים שיירשמו.
{{ח:תת|(ג)}} בבוא בית המשפט למנות תומך מתנדב או תומך מקצועי, רשאי הוא לשקול בעניינו מידע כאמור {{ח:חיצוני|חוק המידע הפלילי ותקנת השבים#סעיף 27|בסעיף 27(א)(1) לחוק המידע הפלילי ותקנת השבים, התשע״ט–2019}}.

{{ח:סעיף|4|הסכמה למינוי}}
{{ח:תת|(א)}} לא ימונה תומך אלא אם כן מקבל ההחלטות הסכים למינויו, לרבות לעניין משך התקופה ותחומי התמיכה.
{{ח:תת|(ב)}} לא ימונה תומך אלא אם כן נתן את הסכמתו למינוי, לרבות לעניין משך התקופה ותחומי התמיכה; בהסכמה כאמור יציין תומך מתנדב או תומך מקצועי לכמה מקבלי החלטות הוא משמש תומך באותה עת.

{{ח:סעיף|5|הכשרה מקצועית לתומך מתנדב}}
{{ח:ת}} תוכנית הכשרה מקצועית לתומך מתנדב תהיה תוכנית של חמש שעות לימוד לפחות שיערוך האפוטרופוס הכללי או מי מטעמו; התוכנית תכלול, בין השאר, את הנושאים האלה:
{{ח:תת|(1)}} זכויות של אנשים עם מוגבלות ואזרחים ותיקים;
{{ח:תת|(2)}} תפקידו של תומך, לרבות היבטים משפטיים ואתיים ועיקרי הדין הנוגעים בעניין;
{{ח:תת|(3)}} דרכי ביצוע תפקידו של תומך.

{{ח:סעיף|6|הכשרה מקצועית לתומך מקצועי}}
{{ח:תת|(א)}} תוכנית הכשרה מקצועית לתומך מקצועי תהיה תוכנית בהיקף של ארבעים שעות לימוד לפחות, שיערוך האפוטרופוס הכללי או מי מטעמו, ותכלול, בין השאר, את הנושאים האלה:
{{ח:תתת|(1)}} זכויות של אנשים עם מוגבלות ואזרחים ותיקים ועיקרי הדין הנוגעים בעניין;
{{ח:תתת|(2)}} תפקידו של תומך, לרבות היבטים משפטיים ואתיים;
{{ח:תתת|(3)}} דרכי ביצוע תפקידו של תומך;
{{ח:תתת|(4)}} הנגשה ודרכי תקשורת המותאמות לאנשים עם מוגבלות;
{{ח:תתת|(5)}} מידע בדבר שירותים לאנשים עם מוגבלות ולאזרחים ותיקים, לרבות היכרות עם רשויות ומוסדות הנוגעים בדבר.
{{ח:תת|(ב)}} עבר אדם הכשרה כאמור בסעיף קטן (א) ולא מונה לתומך במשך 5 שנים מסיום ההכשרה, יהיה רשאי להתמנות רק אם עבר הכשרה חדשה או ריענון הכשרה, כפי שיורה האפוטרופוס הכללי לעניין זה, זולת אם פטר אותו האפוטרופוס הכללי מכך.

{{ח:סעיף|7|הכשרה מעשית לתומך מתנדב ולתומך מקצועי}}
{{ח:תת|(א)}} לאחר מינויו לראשונה לתומך, על תומך מתנדב לקיים שישה מפגשי הכשרה מעשית לפחות ותומך מקצועי שמונה מפגשים עם האפוטרופוס הכללי או גורם מטעמו לפחות; במפגשים אלה יינתן ליווי פרטני או קבוצתי הכולל הנחיה להתמודדות עם אתגרים בתפקיד התומך, ומתן הדרכה לכלים המותאמים למקבל ההחלטות בנסיבות המינוי.
{{ח:תת|(ב)}} על התומך להתחיל לקיים את מפגשי ההכשרה המעשית בסמוך לאחר מינויו לראשונה לתומך, ולהשלים את המפגשים בתוך שמונה עשר חודשים מיום מינויו כאמור.
{{ח:תת|(ג)}} על אף האמור בתקנות אלה, מינויו של תומך מקצועי או תומך מתנדב לא יפקע אך בשל העובדה שלא השלים את מפגשי ההכשרה המעשית.

{{ח:סעיף|8|מרשם תומכים מתנדבים ותומכים מקצועיים}}
{{ח:תת|(א)}} האפוטרופוס הכללי ינהל מרשם של תומכים מתנדבים ושל תומכים מקצועיים, שיהיה פתוח לעיון הציבור.
{{ח:תת|(ב)}} אדם העומד בתנאים המנויים {{ח:פנימי|סעיף 2|בתקנה 2}} {{ח:פנימי|סעיף 3|ובתקנה 3(א)(1)(א) ו־(ב)}} {{ח:פנימי|סעיף 3|או 3(א)(2)(א) עד (ג)}}, לפי העניין, ומעוניין להיכלל במרשם רשאי לבקש להירשם במרשם, בציון היותו תומך מתנדב או תומך מקצועי, לפי העניין.
{{ח:תת|(ג)}} האפוטרופוס הכללי יבחן, טרם רישומו של אדם במרשם, כי התקיימו לגביו התנאים האמורים, לרבות באמצעות בדיקה במרשם הפלילי.
{{ח:תת|(ד)}} האפוטרופוס הכללי רשאי למחוק, להתלות, להשעות או למנוע רישום של תומך מן המרשם, או להטיל סייגים על רישומו של תומך במרשם, והכול לאחר שנתן לתומך הזדמנות להשמיע את טענותיו, וזאת אם הנרשם כבר אינו עומד בתנאים המפורטים {{ח:פנימי|סעיף 2|בתקנה 2(1)}} {{ח:פנימי|סעיף 3|ובתקנה 3}}, אם מצא כי הרישום במרשם נעשה תוך מסירת נתונים כוזבים, או אם התקיימו נסיבות חריגות שלפיהן אין הוא ראוי להיכלל במרשם.
{{ח:תת|(ה)}} האפוטרופוס הכללי רשאי למחוק מהמרשם אדם שלא השלים את מפגשי ההכשרה המעשית לפי {{ח:פנימי|סעיף 7|תקנה 7(ב)}} בתוך שמונה עשר חודשים מהיום שבו התמנה לראשונה.
{{ח:תת|(ו)}} תומך שנרשם במרשם, חזקה כי התקיימו לגביו תנאי הסף להתמנות לתומך לפי {{ח:פנימי|סעיף 2|תקנות 2(1)}} {{ח:פנימי|סעיף 3|ו־3}} כל עוד לא הוכח אחרת.

{{ח:קטע2|פרק ג|פרק ג׳: תפקידיו של תומך וחיוביו}}

{{ח:סעיף|9|חיובי תומך בקבלת החלטות}}
{{ח:תת|(א)}} תומך חייב לנהוג בשקידה, במיומנות, במסירות ובלא התרשלות, תוך שמירה על כבודו ופרטיותו של מקבל ההחלטות, ולנהוג בתום לב ובהוגנות לשמירת עניינו של מקבל ההחלטות ולא לטובת ענייניו שלו, במטרה לסייע למקבל ההחלטות בקבלת החלטות לפי רצונו, העדפותיו ובחירותיו ולסייע לו לממש אותן.
{{ח:תת|(ב)}} בעל מקצוע שהתמנה לתומך כדי שיפעיל את כישוריו המקצועיים, יפעל במסירות ובמקצועיות כפי שבעל מקצוע היה מפעיל כלפי לקוחו.
{{ח:תת|(ג)}} לא יימצא תומך בניגוד עניינים לגבי הפעלת סמכויותיו ומילוי תפקידיו, בכפוף להוראות {{ח:פנימי|סעיף 15|תקנה 15}}.

{{ח:סעיף|10|תפקידיו של תומך}}
{{ח:תת|(א)}} תפקידי תומך יהיו לפי צו המינוי שניתן לפי {{ח:פנימי|סעיף 2|תקנה 2}}.
{{ח:תת|(ב)}} בכל החלטה של מקבל ההחלטות בעניינים הנכללים בצו המינוי, שמקבל ההחלטות ביקש לגביה סיוע, על התומך לבצע את הפעולות המנויות להלן:
{{ח:תתת|(1)}} לסייע למקבל ההחלטות לקבל מידע הנוגע להחלטה מכל גוף, וזאת באמצעות הנחייתו, הפנייתו למקורות מידע חיוניים, ליווי שלו או קבלת המידע בשמו;
{{ח:תתת|(2)}} לסייע למקבל ההחלטות בהבנת המידע הנדרש לו לשם קבלת החלטה, ולהסביר לו את המידע הנוגע להחלטה בשפה פשוטה וברורה המובנת לו, לרבות באמצעות שימוש באמצעי עזר שברשותו, ובהתאמות הנדרשות לפי מוגבלות האדם, בין השאר בשים לב להוראות לפי {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}}, אם הוא אדם עם מוגבלות;
{{ח:תתת|(3)}} לסייע למקבל ההחלטות להבין את החלופות האפשריות העומדות בפניו ואת השלכותיהן, לרבות הסיכונים והסיכויים הכרוכים ביישומן, ולסייע לו להבין מהי החלופה המתאימה לו ביותר בנסיבות העניין, ולפי תפיסת עולמו ורצונותיו;
{{ח:תתת|(4)}} להציע למקבל ההחלטות לפנות להתייעצות עם בעל מקצוע בתחום שבו נדרשת קבלת ההחלטה, אם יש בכך צורך, וכן לסייע לו באיתור בעל מקצוע מתאים אם הוא מעוניין בכך;
{{ח:תתת|(5)}} לסייע למקבל ההחלטות בביטוי רצונו והחלטתו לפני צדדים שלישיים, וזאת באמצעות הנחייתו, ליווי שלו או ביטוי ההחלטה בשמו, אם מקבל ההחלטות מעוניין בכך;
{{ח:תתת|(6)}} לבצע כל פעולה נוספת שהוא מוצא לנכון לשם סיוע למקבל ההחלטות בקבלת ההחלטה לפי נסיבות המקרה;
{{ח:תתת|(7)}} אם מקבל ההחלטות ביקש זאת במפורש לגבי עניין מסוים וייפה את כוחו של התומך לעניין זה והעניין אינו סותר את האמור בצו המינוי – לבצע בשם מקבל ההחלטות פעולות לשם מימוש החלטותיו ומיצוי זכויותיו באותו העניין.
{{ח:תת|(ג)}} תומך יבצע את תפקידו בעצמו, ולא ימנה אחרים לבצעו במקומו; בביצוע תפקידו רשאי התומך להיעזר בבעלי מקצוע מתאימים במקרה הצורך.
{{ח:תת|(ד)}} תומך ישתף את מקבל ההחלטות במידע הנוגע לענייניו של מקבל ההחלטות שיש בידיו.
{{ח:תת|(ה)}} התומך יידע את מקבל ההחלטות על פעולות שהוא מבצע במסגרת תפקידו, ויבצע אותן בשיתוף עימו, אם ניתן ואם מקבל ההחלטות מעוניין בכך.
{{ח:תת|(ו)}} התומך רשאי להיות נוכח בכל הליך, דיון או פגישה שמקבל ההחלטות משתתף בהם הנוגעים לעניינים שלגביהם מונה, וזאת אם מקבל ההחלטות מעוניין בכך, ובכפוף לכל דין; נוכחותו של תומך בעת שמקבל ההחלטות מקבל טיפול או מידע רפואי כפופה {{ח:חיצוני|חוק זכויות החולה#סעיף 6א|לסעיף 6א לחוק זכויות החולה, התשנ״ו–1996}}.
{{ח:תת|(ז)}} על אף האמור בתקנות משנה (א) ו־(ב), תומך לא יסייע בהליך קבלת החלטה או במימוש החלטה, אם סבר כי הפעולה או ההחלטה הן בלתי חוקיות, והוא רשאי שלא לסייע, אם סבר כי הפעולה או ההחלטה עלולות לגרום פגיעה חמורה למקבל ההחלטות או לאדם אחר, ורשאי הוא להתייעץ בעניין זה עם גורמי מקצוע תוך שמירה על פרטיותו של מקבל ההחלטות; החליט התומך שלא לסייע למקבל ההחלטות במימוש החלטה או פעולה, ישתף בכך את מקבל ההחלטות ורשאי הוא לפנות לבית המשפט בבקשה למתן הוראות.
{{ח:תת|(ח)}} על התומך לקיים פגישות קבועות עם מקבל ההחלטות כמפורט להלן:
{{ח:תתת|(1)}} פגישה בסמוך לאחר מינויו של התומך, שבה עליו להסביר לו את תפקידיו ולהגיע עימו להסכמות באשר לאופן מימוש התפקיד;
{{ח:תתת|(2)}} פגישות קבועות בתדירות שלא תפחת מפגישה אחת לחודש או בתדירות אחרת, אם הורה על כך בית המשפט; בכל פגישה כאמור, על התומך לבדוק אם מקבל ההחלטות זקוק לסיוע בעניינים שלגביהם הוא מונה, ואם הוא נדרש לקבלת החלטה משמעותית בעניינים אלה.
{{ח:תת|(ט)}} התומך יודיע לבית המשפט על כל שינוי מהותי שחל בנסיבות שנוגעות למינויו.
{{ח:תת|(י)}} התומך יתעד פעולות מהותיות שהוא מבצע במסגרת תפקידו, לרבות פגישותיו ושיחותיו עם מקבל ההחלטות, החלטות שקיבל מקבל ההחלטות בתמיכתו, פעולות שהתומך החליט שלא לסייע בהן לפי תקנת משנה (ז) ופעולות שנעשו לפי רצונו של מקבל ההחלטות למימוש החלטותיו.

{{ח:סעיף|11|סמכויות תומך במימוש החלטות של מקבל ההחלטות}}
{{ח:ת}} תומך רשאי לבצע פעולה משפטית למימוש החלטותיו ומיצוי זכויותיו של מקבל ההחלטות לבקשת מקבל ההחלטות, כאמור {{ח:חיצוני|חוק הכשרות המשפטית והאפוטרופסות#סעיף 67ב|בסעיף 67ב(3) לחוק}} ובכפוף לצו המינוי; הסמכתו של התומך לבצע את הפעולה תיעשה בדרך שבה מקבל ההחלטות ייפה את כוחו לפי הוראות {{ח:חיצוני|חוק השליחות|חוק השליחות}}, בכפוף לצו האמור; נתינתו של ייפוי כוח כאמור תתועד.

{{ח:סעיף|12|תחולת {{ח:חיצוני|חוק השליחות|חוק השליחות}}}}
{{ח:ת}} על פעולה מתוקף ייפוי כוח שנתן מקבל ההחלטות לתומך יחולו הוראות {{ח:חיצוני|חוק השליחות|חוק השליחות}}.

{{ח:סעיף|13|סמכות לתת הוראות}}
{{ח:ת}} בית המשפט רשאי, מיוזמתו או לבקשת מקבל ההחלטות, תומך בקבלת החלטות, היועץ המשפטי לממשלה או בא כוחו, האפוטרופוס הכללי, או קרוב של מקבל ההחלטות, לתת הוראות בכל עניין הנוגע להפעלת סמכויותיו ותפקידיו של תומך בקבלת החלטות.

{{ח:סעיף|14|אחריות התומך}}
{{ח:ת}} תומך אחראי לנזק שנגרם למקבל ההחלטה בעניינים שבמתחם הסמכויות שלגביהן מונה; ואולם –
{{ח:תת|(1)}} תומך לא יהיה אחראי לנזק שנגרם למקבל ההחלטה כתוצאה מהחלטתו של מקבל ההחלטה שהתקבלה לאחר שהתומך ביצע את תפקידו כנדרש;
{{ח:תת|(2)}} תומך לא יהיה אחראי לנזק שנגרם למקבל ההחלטות לגבי החלטה של מקבל ההחלטות שמקבל ההחלטות לא ביקש את סיוע התומך בקבלתה, או לגבי החלטה שהתומך החליט שלא לסייע למקבל ההחלטות והודיע לו על כך, לפי {{ח:פנימי|סעיף 10|תקנה 10(ז)}}.

{{ח:סעיף|15|פעולה משפטית בין מקבל ההחלטות לבין התומך}}
{{ח:תת|(א)}} פעולה משפטית בין מקבל החלטות לבין תומך או קרוביו של התומך שהיא אחת מאלה, מחייבת אישור מראש של בית המשפט:
{{ח:תתת|(1)}} התקשרות בהסכם ביניהם, לרבות הסכם עם צד שלישי בעניין הנוגע לנכס משותף של מקבל ההחלטות והתומך;
{{ח:תתת|(2)}} פתיחת חשבון בנק משותף לתומך ולמקבל ההחלטות, אישור להמשך ניהול חשבון בנק כאמור או הוספת התומך לחשבון הבנק של מקבל ההחלטות;
{{ח:תתת|(3)}} עריכת ייפוי כוח מתמשך שבו מקבל ההחלטות ממנה את התומך למיופה כוחו;
{{ח:תתת|(4)}} שכר תומך ובכלל זה שכר שמשלם מקבל החלטות לתאגיד שבו התומך מועסק או נותן שירות, ואולם תשלום התאגיד לתומך לא ידרוש אישור כשלעצמו;
{{ח:תתת|(5)}} פעולה משפטית אחרת בניגוד עניינים.
{{ח:תת|(ב)}} על אף האמור בתקנת משנה (א), הפעולות המשפטיות האלה אינן דורשות אישור מראש כאמור, אלא אם כן בית המשפט הורה אחרת בצו המינוי או בהחלטה אחרת:
{{ח:תתת|(1)}} פעולה בין מקבל החלטות לבין תומך קרוב אם הם בני זוג – כל פעולה משפטית ביניהם או פעולה בינם לבין צד שלישי, ובכלל זה פעולה בינם או בין אחד מהם לבין קרוב משותף לשניהם או לאחד מהם, והכול למעט פעולות הטעונות אישור בית המשפט לפי {{ח:חיצוני|חוק הכשרות המשפטית והאפוטרופסות#סעיף 47|סעיף 47 לחוק}};
{{ח:תתת|(2)}} פעולה בין מקבל החלטות לתומך קרוב שהיא אחת מאלה:
{{ח:תתתת|(א)}} מתנה, הלוואה או ערבות שנותן תומך קרוב למקבל החלטות או לקרוב משותף לשניהם;
{{ח:תתתת|(ב)}} מתנה שנותן מקבל החלטות לקרוב משותף לו ולתומך, הקרוב לשניהם באותה רמת קרבה, למעט פעולות הטעונות אישור בית המשפט לפי {{ח:חיצוני|חוק הכשרות המשפטית והאפוטרופסות#סעיף 47|סעיף 47 לחוק}};
{{ח:תתתת|(ג)}} עריכת ייפוי כוח מתמשך שבו מקבל החלטות ממנה את התומך למיופה כוחו;
{{ח:תתת|(3)}} פעולה בין מקבל החלטות לתומך שהיא אחת מאלה:
{{ח:תתתת|(א)}} מתנה הנהוגה בנסיבות העניין שנותן מקבל החלטות או קרובו לתומך או קרובו או שנותן תומך למקבל החלטות או קרובו;
{{ח:תתתת|(ב)}} ייפוי כוח לפי הוראות {{ח:חיצוני|חוק השליחות|חוק השליחות}} שבו מקבל החלטות מייפה את כוחו של התומך, למעט ייפוי כוח לפי {{ח:חיצוני|חוק השליחות#סעיף 14|סעיף 14(ב) לחוק השליחות}}.

{{ח:סעיף|16|חיובי צד שלישי}}
{{ח:ת}} צד שלישי שהוצג לו הצו, יאפשר לתומך ללוות את מקבל ההחלטות לפי רצונו של מקבל ההחלטות ובחירתו, אך לא יתנה פעולה הנוגעת למקבל ההחלטות בנוכחותו של התומך או באישורו, והכול אלא אם כן הורה בית המשפט אחרת ובכפוף לכל דין.

{{ח:קטע2|פרק ד|פרק ד׳: הליך מינוי תומך בקבלת החלטות}}

{{ח:סעיף|17|בקשה למינוי תומך}}
{{ח:תת|(א)}} המבקש כי ימונה לו תומך בקבלת החלטות רשאי להגיש בקשה למינוי תומך בקבלת החלטות; הבקשה תלווה בתצהיר ותוגש לבית המשפט.
{{ח:תת|(ב)}} הבקשה תכלול –
{{ח:תתת|(1)}} את פרטי המבקש, ובהם שמו המלא, מספר הזהות שלו ופרטי ההתקשרות עימו ובכלל זה מענו, מספר טלפון ודואר אלקטרוני, אם ישנם;
{{ח:תתת|(2)}} פרטיו של התומך המבוקש, אם ישנו, ובהם שמו המלא, מספר הזהות שלו ופרטי ההתקשרות עימו ובכלל זה מענו, וכן מספר טלפון ודואר אלקטרוני, אם ישנם, הקשר שלו אל המבקש והתאמתו לתפקיד, האם מדובר בתומך קרוב, בתומך מתנדב או בתומך מקצועי;
{{ח:תתת|(3)}} נימוקים לבקשה, העניינים שלגביהם הוא מבקש למנות תומך, התפקידים והסמכויות שהוא מבקש שיהיו לתומך;
{{ח:תתת|(4)}} תקופת המינוי המבוקשת;
{{ח:תתת|(5)}} פרטים בדבר חשבונות בנק משותפים שיש למבקש עם התומך או עם אחר, נכסים משותפים למבקש ולתומך, פרטים בדבר היותו של התומך מיופה כוח בחשבון הבנק של המבקש או היותו מקבל גמלה לפי {{ח:חיצוני|חוק הביטוח הלאומי#סעיף 304|סעיף 304 לחוק הביטוח הלאומי [נוסח משולב], התשנ״ה–1995}}.
{{ח:תת|(ג)}} לבקשה לפי סעיף קטן (א) יצורפו המסמכים האלה:
{{ח:תתת|(1)}} אישור כי התקיימה פגישת מידע מקדימה, אלא אם כן מקבל ההחלטות אינו מחויב לקיימה לפי {{ח:פנימי|סעיף 18|תקנה 18}};
{{ח:תתת|(2)}} כתב הסכמה של המועמד לתפקיד התומך לשמש בתפקיד זה – אם קיים מועמד;
{{ח:תתת|(3)}} במינוי תומך מתנדב או תומך מקצועי שאינו נכלל במרשם, יצורף אישור על ההכשרה המקצועית שעבר לפי {{ח:פנימי|סעיף 5|תקנה 5}} {{ח:פנימי|סעיף 6|או 6}}, לפי העניין; תומך מקצועי יצרף גם אישור על הכשרה מעשית, אם עבר הכשרה כאמור לפי {{ח:פנימי|סעיף 7|תקנה 7}}, ועל הניסיון הדרוש לפי {{ח:פנימי|סעיף 3|תקנה 3(א)(2)(ב)}};
{{ח:תתת|(4)}} כל מסמך נוסף שהמבקש מעוניין לצרפו.
{{ח:תת|(ד)}} מצא בית המשפט אגב הליך למינוי אפוטרופוס שיש למנות לאותו אדם תומך בקבלת החלטות, לא תידרש הגשת בקשה נוספת כאמור בתקנה זו.

{{ח:סעיף|18|פגישת מידע מקדימה}}
{{ח:תת|(א)}} המעוניין שימונה לו תומך, יפנה לאפוטרופוס הכללי לשם השתתפות בפגישת מידע שיערוך האפוטרופוס הכללי או מי מטעמו טרם הגשת הבקשה למינוי תומך; אם הבקשה היא למנות תומך קרוב, על המועמד לתפקיד התומך להשתתף בפגישת המידע המקדימה; אם הבקשה היא למינוי תומך מתנדב או תומך מקצועי, רשאי מועמד לתפקיד להשתתף בפגישה כאמור אם מבקש המינוי מעוניין בכך.
{{ח:תת|(ב)}} על האפוטרופוס הכללי או מי מטעמו לקיים את הפגישה כאמור בתוך ארבעים וחמישה ימים מיום פניית המבקש או מי מטעמו.
{{ח:תת|(ג)}} בפגישת המידע המקדימה ימסור האפוטרופוס הכללי או מי מטעמו מידע לגבי העניינים שבהם ניתן לקבל תמיכה, תפקידיו של תומך וסמכויותיו, ואופן סיום או שינוי המינוי.
{{ח:תת|(ד)}} על אף האמור בתקנת משנה (א) –
{{ח:תתת|(1)}} מצא בית המשפט במסגרת הליך מינוי אפוטרופוס לאדם, כי יש למנות לו תומך, קיום פגישה מקדימה יהיה לפי החלטת בית המשפט ולפי נסיבות העניין;
{{ח:תתת|(2)}} המעוניין שימונה לו תומך, לא יידרש להשתתף בפגישת מידע נוספת אם היה לו תומך בעבר;
{{ח:תתת|(3)}} בית המשפט או האפוטרופוס הכללי רשאים לפטור מקיומה של פגישת מידע מקדימה אם התרשמו כי קבלת המידע שנמסר במסגרתה לפי תקנת משנה (ג) אינה נדרשת לצורך המינוי.

{{ח:סעיף|19|המשיב לבקשה}}
{{ח:ת}} המשיב לבקשה למינוי תומך יהיה היועץ המשפטי לממשלה או בא כוחו.

{{ח:סעיף|20|המצאת הבקשה}}
{{ח:ת}} עורך דינו של המבקש, אם הוא מיוצג, ימציא את העתק הבקשה למינוי תומך למפורטים להלן, ואם המבקש אינו מיוצג – מזכירות בית המשפט תמציא את הבקשה כאמור:
{{ח:תת|(1)}} לתומך בקבלת החלטות שאותו מבקשים למנות, אם ישנו;
{{ח:תת|(2)}} ליועץ המשפטי לממשלה או בא כוחו;
{{ח:תת|(3)}} לכל גורם אחר שבית המשפט הורה להמציא לו העתק.

{{ח:סעיף|21|מינוי כמה תומכים}}
{{ח:ת}} בית המשפט רשאי למנות לאדם כמה תומכים בקבלת החלטות; מינה בית המשפט כמה תומכים לאדם כאמור, יחליט אם להטיל את תפקידי התומך וסמכויותיו במשותף או לחלק אותם ביניהם; מינה בית המשפט כמה תומכים במשותף, מילוי תפקידו של אחד מהם אינו טעון הסכמת האחר אלא אם כן הורה בית המשפט אחרת לעניין מסוים או לכלל העניינים.

{{ח:סעיף|22|סמכות מקומית}}
{{ח:ת}} בקשה למינוי תומך המוגשת לפי {{ח:חיצוני|חוק הכשרות המשפטית והאפוטרופסות|החוק}} תוגש לבית המשפט לענייני משפחה שבתחום סמכותו נמצא מקום מגוריו של המבקש; לא היה למבקש מקום מגורים בישראל, יחולו לעניין זה {{ח:חיצוני|תקנות הכשרות המשפטית והאפוטרופסות (סדר הדין וביצוע)|תקנות הכשרות המשפטית והאפוטרופסות (סדר הדין וביצוע), התש״ל–1970}}.

{{ח:סעיף|23|צו מינוי תומך}}
{{ח:תת|(א)}} הורה בית המשפט, בצו, על מינוי תומך, יערוך את הצו לפי {{ח:פנימי|תוספת טופס 1|טופס 1 שבתוספת}}; הורה בית המשפט על מינוי תומך ונוסף על כך על אמצעי שמירה מכוח {{ח:חיצוני|חוק הכשרות המשפטית והאפוטרופסות#סעיף 68|סעיף 68 לחוק}}, יערוך את הצו לפי {{ח:פנימי|תוספת טופס 1|טופס 1 שבתוספת}} ונוסף על כך לפי {{ח:פנימי|תוספת טופס 2|טופס 2 בתוספת}}.
{{ח:תת|(ב)}} צו מינוי ראשון של תומך קרוב יהיה זמני לתקופה של שלושה חודשים לצורך קיום פגישת הנחיה כאמור {{ח:פנימי|סעיף 24|בתקנה 24}}, אלא אם כן בית המשפט פטר את התומך מקיום פגישת הנחיה לפי {{ח:פנימי|סעיף 24|תקנה 24(ד)}}.
{{ח:תת|(ג)}} בית המשפט ימציא העתק של הצו למקבל ההחלטות, לתומך, ליועץ המשפטי לממשלה או לבא כוחו ולאפוטרופוס הכללי.

{{ח:סעיף|24|פגישת הנחיה לתומך קרוב}}
{{ח:תת|(א)}} בתכוף לאחר מינויו, ולכל היותר בתוך שלושה חודשים מיום המינוי הזמני, על תומך קרוב להשתתף בפגישה שמטרתה הנחייתו לקראת ביצוע תפקידו (בתקנה זו – פגישת הנחיה); האפוטרופוס הכללי או מי מטעמו, יערוך את פגישת ההנחיה בנוכחות מקבל ההחלטות, אם נוכחותו מתאפשרת ואם הוא מעוניין בכך.
{{ח:תת|(ב)}} האפוטרופוס הכללי או מי מטעמו יקיים פגישת הנחיה בתוך שישים ימים לכל היותר מיום שהומצא לו הצו לפי {{ח:פנימי|סעיף 23|תקנה 23}} או מיום שהתקבלה פניית התומך או מקבל החלטות לצורך תיאום פגישה כאמור, לפי המוקדם שבהם.
{{ח:תת|(ג)}} התקבל בבית המשפט אישור האפוטרופוס הכללי על קיום פגישת הנחיה בתוך שלושה חודשים מיום המינוי, יוציא בית המשפט צו מינוי קבוע או צו לתקופה שלשמה נדרש המינוי, אלא אם כן החליט שלא להוציא צו כאמור מטעמים מיוחדים שיירשמו; לא התקבל אישור כאמור, ישקול בית המשפט את המשך המינוי.
{{ח:תת|(ד)}} פקע תוקף צו למינוי תומך ונתן בית המשפט צו מינוי חדש למקבל החלטות בלי שחל שינוי בזהות התומך, רשאי בית המשפט לפטור תומך קרוב מהשתתפות בפגישת הנחיה נוספת.

{{ח:סעיף|25|ביטול המינוי או שינויו}}
{{ח:ת}} בית המשפט רשאי לבטל או לשנות צו מינוי מיוזמתו וכן רשאים להגיש בקשה לביטול או שינוי צו מינוי, היועץ המשפטי לממשלה או בא כוחו, מקבל ההחלטות או מי מטעמו, קרובו של מקבל ההחלטות או התומך.

{{ח:סעיף|26|תחולת {{ח:חיצוני|תקנות בית משפט לענייני משפחה (סדרי דין)|תקנות בית משפט לענייני משפחה (סדרי דין)}}}}
{{ח:ת}} {{ח:חיצוני|תקנות בית משפט לענייני משפחה (סדרי דין)|תקנות בית משפט לענייני משפחה (סדרי דין), התשפ״א–2020}}, יחולו אם אין בהן סתירה לתקנות אלה.

{{ח:קטע2|פרק ה|פרק ה׳: כללי}}

{{ח:סעיף|27|בירור תלונות}}
{{ח:ת}} תלונה בנושא קבלת החלטות נתמכת, לרבות לעניין ביצוע תפקידו של תומך, תוגש למפקח של האפוטרופוס הכללי כמשמעותו {{ח:חיצוני|חוק הכשרות המשפטית והאפוטרופסות#סעיף 67ג|בסעיף 67ג לחוק}}, לצורך בירור לפי סמכויותיו כאמור {{ח:חיצוני|חוק הכשרות המשפטית והאפוטרופסות#סעיף 67ג|בסעיף האמור}}.

{{ח:סעיף|28|תחילה, תחולה והוראות מעבר}}
{{ח:תת|(א)}} תחילתן של תקנות אלה חודשיים מיום פרסומן (להלן – יום התחילה), והן יחולו על הליכי מינוי תומך שנפתחו ביום התחילה או לאחריו.
{{ח:תת|(ב)}} על אף האמור בתקנת משנה (א), {{ח:פנימי|סעיף 9|תקנות 9 עד 16}}, {{ח:פנימי|סעיף 25|25}} {{ח:פנימי|סעיף 27|ו־27}} יחולו גם על מינויים שנעשו לפני יום התחילה לעניין פעולות שייעשו ביום התחילה או לאחריו.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 23|תקנה 23}})}}}}
{{ח:קטע3|תוספת טופס 1|טופס 1 – צו מינוי תומך בקבלת החלטות}}

{{ח:סעיף*}}
{{ח:ת}} '''בבית המשפט לענייני משפחה ב. . . . . . . . . . . . . . . . . . . .

{{ח:סעיף*}}
{{ח:ת}} {{ממורכז|'''צו מינוי תומך בקבלת החלטות לפי {{ח:חיצוני|חוק הכשרות המשפטית והאפוטרופסות|חוק הכשרות המשפטית והאפוטרופסות, התשכ״ב–1962}} (להלן – החוק)'''}}

{{ח:סעיף*}}
{{ח:ת}} '''בעניין שבין המבקש:'''
{{ח:תתת}}

שם מלא של מקבל/ת ההחלטות	מס׳ זהות	שנת לידה

כתובת מגורים	טלפון	כתובת דואר אלקטרוני

{{ח:תת}} (להלן – מקבל ההחלטות)
{{ח:ת}} '''לבין המשיבים:'''
{{ח:תתת|1.}} '''בא כוח היועץ המשפטי לממשלה''' {{ש}} משרד הרווחה – לשכת היועץ המשפטי
{{ח:תתת|2.}} '''משיב/ים אחר/ים''' (יש לציין את הפרטים שלמעלה)

{{ח:סעיף*}}
{{ח:ת}} {{ממורכז|'''מינוי תומך בקבלת החלטות מתוקף {{ח:חיצוני|חוק הכשרות המשפטית והאפוטרופסות#סעיף 67ב|סעיף 67ב לחוק}}'''}}

{{ח:סעיף*}}
{{ח:ת}} לאחר שעיינתי בבקשה ובצרופותיה, בעמדות בא כוח היועץ המשפטי לממשלה ובעמדת משיבים נוספים [אם ישנם], פירוט: . . . . . . . . . . . . . . . . . . . . . . . . . . . . . ., ולאחר ששמעתי את מקבל ההחלטות והוא הביע את רצונו במינוי, אני ממנה בזה את:

{{ח:סעיף*}}
{{ח:ת}} '''התומך/כים בקבלת החלטות'''
{{ח:תת}}

שם מלא של התומך/כת וקרבתו/ה למקבל ההחלטות	מס׳ זהות	שנת לידה

כתובת מגורים	טלפונים	כתובת דואר אלקטרוני

{{ח:סעיף*}}
{{ח:ת}} מינוי התומך/התומכים יהיה לגבי העניינים האלה (יש לבחור את אחת האפשרויות שלהלן):
{{ח:תת|□}} בכלל ענייניו של מקבל ההחלטות;
{{ח:תת|□}} בעניינים הרכושיים של מקבל ההחלטות;
{{ח:תת|□}} בעניינים האישיים של מקבל ההחלטות;
{{ח:תת|□}} בעניינים הרפואיים של מקבל ההחלטות;
{{ח:תת}} בעניין מסוים/בעניינים מסוימים . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} (אם מונה תומך נוסף יש לפרט לגביו את כל הפרטים לעיל ולפרט בהמשך את תפקידו וסמכויותיו אם אינן זהות)

{{ח:סעיף*}}
{{ח:ת}} '''תקופת המינוי'''
{{ח:תת|□}} תומך קרוב:
{{ח:תתת|□}} תוקף צו זה הוא לשלושה חודשים עד לקבלת אישור בבית המשפט על קיום פגישת הנחיה עם האפוטרופוס הכללי או מי מטעמו וזאת עד ליום . . . . . . . . . . . . . . . . . . . .
{{ח:תתת|□}} תוקף צו זה הוא קבוע לאחר שהתקיימה פגישת הנחיה/לאחר שניתן פטור מפגישת הנחיה בנימוק . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תתת|□}} תוקף צו זה הוא עד ליום . . . . . . . . . . . . . . . . . . . .
{{ח:תת|□}} תומך מתנדב או מקצועי:
{{ח:תתת|□}} תוקף צו זה הוא עד ליום . . . . . . . . . . . . . . . . . . . .
{{ח:תתת|□}} תוקף צו זה הוא קבוע

{{ח:סעיף*}}
{{ח:ת}} '''אמצעי שמירה'''
{{ח:תת|□}} לצד צו זה ניתן צו אמצעי שמירה לפי {{ח:חיצוני|חוק הכשרות המשפטית והאפוטרופסות#סעיף 68|סעיף 68}} בענייני . . . . . . . . . . . . . . . . . . . . מצורף בזה {{ח:פנימי|תוספת טופס 2|בטופס 2}}.

{{ח:סעיף*}}
{{ח:ת}} '''סמכויות התומך ותפקידיו'''
{{ח:ת}} סמכויות התומך/כים – בעניינים שבהם מונה/ו התומך/כים, המינוי יכלול את הסמכויות האלה:
{{ח:תת|□}} כלל הסמכויות שלהלן:
{{ח:תתת|1.}} לפנות לכל גורם ולקבל מידע בשמו של האדם;
{{ח:תתת|2.}} לסייע לאדם בהבנת המידע הנדרש לו לשם קבלת החלטות, לרבות החלופות האפשריות והשלכותיהן ולהסביר לו את כל אלה בשפה פשוטה וברורה המובנת לו ותוך שימוש באמצעי עזר שברשותו ובכל דרך אפשרית הסבירה בנסיבות העניין;
{{ח:תתת|3.}} לבצע לבקשת האדם פעולות לשם מימוש החלטותיו ומיצוי זכויותיו, ובכלל זה לפי הפירוט שלהלן:
{{ח:תתת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת|□}} חלק מהסמכויות לעיל, כפי שיפורט להלן: . . . . . . . . . . . . . . . . . . . . . . . . . . . . . . . . . . . . . . . .

{{ח:סעיף*}}
{{ח:ת}} תפקידי התומך/כים – בעניינים שבהם מונה/ו התומך/כים, תפקידיו/הם יהיו:
{{ח:תת|□}} כלל התפקידים שלהלן:
{{ח:תתת|1.}} לסייע למקבל ההחלטות לקבל מידע הנוגע להחלטה מכל גוף, ובכלל זה הנחייתו, הפנייתו למקורות מידע חיוניים, ליווי שלו או קבלת המידע בשמו;
{{ח:תתת|2.}} יסייע למקבל ההחלטות בהבנת המידע הנדרש לו לשם קבלת החלטה, ויסביר לו את המידע הנוגע להחלטה בשפה פשוטה וברורה המובנת לו, לרבות באמצעות שימוש באמצעי עזר שברשותו ובהתאמות הנדרשות בהתאם למוגבלות האדם, בין השאר בשים לב להוראות לפי {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}}, אם הוא אדם עם מוגבלות; יסייע למקבל ההחלטות להבין את החלופות האפשריות העומדות בפניו ואת השלכותיהן, לרבות הסיכונים והסיכויים הכרוכים ביישומן, ויסייע לו להבין מהי החלופה המתאימה לו ביותר בנסיבות העניין, ולפי תפיסת עולמו ורצונותיו;
{{ח:תתת|3.}} יציע למקבל ההחלטות לפנות להתייעצות עם בעל מקצוע בתחום שבו נדרשת קבלת ההחלטה, אם יש בכך צורך, וכן יסייע לו באיתור בעל מקצוע מתאים אם הוא מעוניין בכך;
{{ח:תתת|4.}} יסייע למקבל ההחלטות בביטוי רצונו והחלטתו לפני צדדים שלישיים, וזאת באמצעות הנחייתו או ליווי שלו או ביטוי החלטה שמו, אם מקבל ההחלטות מעוניין בכך;
{{ח:תתת|5.}} יבצע כל פעולה נוספת שהוא מוצא לנכון לשם סיוע למקבל ההחלטות בקבלת ההחלטה לפי נסיבות המקרה;
{{ח:תתת|6.}} אם מקבל ההחלטות ביקש זאת במפורש לגבי עניין מסוים ונתן לתומך ייפוי כוח לעניין זה והעניין אינו סותר את האמור בצו המינוי, יבצע בשם מקבל ההחלטות פעולות לשם מימוש החלטותיו ומיצוי זכויותיו באותו עניין.
{{ח:תת|□}} חלק מהתפקידים שלעיל כפי שיפורט להלן: . . . . . . . . . . . . . . . . . . . . . . . . . . . . . . . . . . . . . . . .
{{ח:תת|□}} תדירות הפגישות עם מקבל ההחלטות לא תפחת מאחת לחודש/אחת ל. . . . . . . . . . . . . . . . . . . .

{{ח:סעיף*}}
{{ח:ת}} '''הוראות נוספות לעניין חשבונות ונכסים'''
{{ח:תת|□}} קיים חשבון בנק משותף עם בן/בת זוג . . . . . . . . . . . . . . . . . . . .
{{ח:תת|□}} קיים חשבון בנק משותף עם אחר . . . . . . . . . . . . . . . . . . . .
{{ח:תת|□}} קיים חשבון בנק משותף עם התומך או עם קרובו . . . . . . . . . . . . . . . . . . . .
{{ח:תת|□}} קיים נכס משותף עם התומך או עם קרובו . . . . . . . . . . . . . . . . . . . .
{{ח:תת|□}} התומך הוא מקבל גמלה בעבור מקבל ההחלטות . . . . . . . . . . . . . . . . . . . .

{{ח:סעיף*}}
{{ח:ת}} '''הוראות מיוחדות'''
{{ח:ת}} הוראות מיוחדות לעניין ניגוד עניינים או לעניינים אחרים:
{{ח:ת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} הוראות מיוחדות לעניין חשבונות בנק משותפים או נכסים משותפים . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} הוראות מיוחדות לעניין מקבל גמלה . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .

{{ח:סעיף*}}
{{ח:ת}} '''מובהר, כי מינוי התומך/כים נועד לסייע למקבל ההחלטות בקבלת ההחלטות אך אינו מתיר לו/להם לקבל החלטות בשמו וכי על תומך/כי ההחלטות לפעול לפי {{ח:חיצוני|חוק הכשרות המשפטית והאפוטרופסות|החוק}} והתקנות מכוחו ובהתאם לצו.'''

{{ח:סעיף*}}
{{ח:ת}} העתק צו זה יומצא עם נתינתו למקבל ההחלטות, לתומך/כי ההחלטות, לבא כוח היועץ המשפטי לממשלה, לאפוטרופוס הכללי וכן ל. . . . . . . . . . . . . . . . . . . .

{{ח:סעיף*}}
{{ח:ת}} {{טורים שווים | היום . . . . . . . . . . . . . . . . . . . . | חתימת השופט/ת . . . . . . . . . . . . . . . . . . . . }}

{{ח:קטע3|תוספת טופס 2|טופס 2}}
{{ח:קטע4||{{ח:הערה|({{ח:פנימי|סעיף 23|תקנה 23}})}}}}
{{ח:קטע3||אמצעי שמירה מכוח {{ח:חיצוני|חוק הכשרות המשפטית והאפוטרופסות#סעיף 68|סעיף 68 לחוק}}}}

{{ח:סעיף*}}
{{ח:ת}} לאחר ששמעתי את . . . . . . . . . . . . . . . . . . . ., ונתתי את דעתי לנסיבות העניין, אני מורה על אמצעי השמירה שלהלן מכוח הוראות {{ח:חיצוני|חוק הכשרות המשפטית והאפוטרופסות#סעיף 68|סעיף 68 לחוק}}, אשר יחולו נוסף על צו מינוי תומך בקבלת החלטות:
{{ח:תת|□}} הוראות מיוחדות לענייני רכוש {{ח:הערה|[דוגמת הגבלה של פעולות בנכס מקרקעין או בזכויות בנכס או הגבלות על חשבון בנק (ניהול חשבון ביתרת זכות או הגבלות אחרות בחשבון)]}}:
{{ח:ת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:תת|□}} הוראות מיוחדות בעניינים אחרים:
{{ח:ת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
{{ח:ת}} הנימוקים לקביעת אמצעי שמירה מפורטים בפסק הדין.
{{ח:ת}} אמצעי השמירה לפי צו זה לא יופעלו בהיקף רחב מההיקף הקבוע בצו זה.

{{ח:סעיף*}}
{{ח:ת}} {{טורים שווים | היום . . . . . . . . . . . . . . . . . . . . | חתימת השופט/ת . . . . . . . . . . . . . . . . . . . . }}

{{ח:חתימות|ז׳ בניסן התשפ״ד (15 באפריל 2024)}}
* '''יריב לוין'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]